|  |
| --- |
| +\*xfs\*pvs\*Akl\*cvA\*xBj\*tCi\*llc\*tAr\*uEw\*tuE\*pBk\*-+\*yqw\*yDe\*ydg\*sgx\*ugc\*dys\*kfm\*tia\*xgs\*pwa\*zew\*-+\*eDs\*lyd\*lyd\*lyd\*lyd\*rkn\*xxj\*aDj\*ytx\*jvv\*zfE\*-+\*ftw\*sgn\*Flk\*kuB\*nii\*suD\*xhy\*ntu\*ugy\*jbl\*onA\*-+\*ftA\*wCd\*gbu\*ubD\*mDl\*trB\*hjs\*xgD\*jli\*tDn\*uws\*-+\*xjq\*rtn\*nyu\*vyo\*cCj\*iBg\*Awf\*qrk\*jDr\*qcy\*uzq\*- |

 

R E P U B L I K A H R V A T S K A

 POŽEŠKO-SLAVONSKA ŽUPANIJA

 GRAD POŽEGA

 Upravni odjel za komunalne

 djelatnosti i gospodarenje

Povjerenstvo za provedbu javnog natječaja za prijam u službu

voditelja Odsjeka za graditeljstvo, prostorno uređenje, zaštitu

 okoliša i održavanje gradskih objekata

KLASA:112-01/23-02/25

URBROJ: 2177/01-07/01-23-3

Požega, 20. listopada 2023.

 Na temelju članka 20. stavka 4. podstavka 2. i 3. i članka 22. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08., 61/11., 4/18. i 112/19.) i Rješenja o osnivanju i imenovanju Povjerenstva za provedbu javnog natječaja za prijam u službu voditelja Odsjeka za graditeljstvo, prostorno uređenje, zaštitu okoliša i održavanje gradskih objekata (Službene novine Grada Požege, broj: 15/23.), objavljuje se sljedeća

**LISTA KANDIDATA I POZIV**

na prethodnu provjeru znanja i sposobnosti (pisano testiranje) kandidata prijavljenih na javni natječaj za prijam u službu voditelja Odsjeka za graditeljstvo, prostorno uređenje, zaštitu okoliša i održavanje gradskih objekata

I. Javni natječaj za prijam u službu voditelja Odsjeka za graditeljstvo, prostorno uređenje, zaštitu okoliša i održavanje gradskih objekata, u Upravnom odjelu za komunalne djelatnosti i gospodarenje Grada Požege (u nastavku teksta: natječaj), objavljen je u Narodnim novinama, broj: 115/23. od 6. listopada 2023. godine, na Hrvatskom zavodu za zapošljavanje, Područni ured Požega, te na oglasnoj ploči i na službenoj internetskoj stranici Grada Požege.

 II. Povjerenstvo za provedbu javnog natječaja za prijam u službu voditelja Odsjeka za graditeljstvo, prostorno uređenje, zaštitu okoliša i održavanje gradskih objekata (u nastavku teksta: Povjerenstvo), u Upravnom odjelu za komunalne djelatnosti i gospodarenje Grada Požege, utvrdilo je sljedeću:

|  |
| --- |
| **LISTU KANDIDATA**koji ispunjavaju formalne uvjete propisane javnim natječajem |
| REDNI BROJ | LOZINKA\* KANDIDATA  |
| 1. | ML63924 |
| 2. | OR74125 |

 \**Lozinka je određena sukladno točki X. natječaja*.

 Povjerenstvo poziva kandidate s gornje liste na prethodnu provjeru znanja putem pisanog testiranja koje će se održati u **ponedjeljak, 30. listopada 2023. godine, s početkom u 9,00 sati u Gradskoj vijećnici, Trg Sv. Trojstva 1, 34000 Požega.**

 III. Podnositeljima prijava koji ne ispunjavaju formalne uvjete iz natječaja dostavljena je pisana obavijest u kojoj su navedeni razlozi zbog kojih se ne smatraju kandidatom prijavljenim na natječaj.

IV. PRAVILA TESTIRANJA

 Ako kandidat ne pristupi testiranju smatra se da je povukao prijavu na natječaj.

Kandidati su na testiranje dužni ponijeti kemijsku olovku, te predočiti osobnu iskaznicu ili putovnicu, radi utvrđivanja identiteta. Kandidati koji ne mogu dokazati identitet ne mogu pristupiti testiranju.

Nakon utvrđivanja identiteta kandidata, započinje se sa pisanjem testa.

Kandidatima će biti podijeljena pitanja za testiranje iz Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), Zakona o gradnji (Narodne novine, broj: 153/13., 20/17., 39/19. i 125/19.), Zakona o prostornom uređenju (Narodne novine, broj: 153/13., 65/17., 114/18., 39/19. 98/19. i 67/23.) i Statuta Grada Požege (Službene novine Grada Požege, broj: 2/21. i 11/22.). Svaki točan odgovor nosi 1 bod po pitanju, odnosno sveukupno 10 bodova.

Na testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.

Testiranje traje maksimalno 45 minuta.

Intervju se provodi s kandidatima koji su ostvarili najmanje 50% bodova iz provjere znanja na provedenom testiranju. Rezultati intervjua boduju se od 1 do 10 bodova.

Povjerenstvo kroz intervju s kandidatima, u pravilu, provjerava znanje vezano uz radno mjesto na koje su se prijavili te utvrđuje snalažljivost, komunikativnost, kreativnost, profesionalne ciljeve i motivaciju za rad u Gradu Požegi.

Nakon provedenog postupka, Povjerenstvo sastavlja izvješće o provedenom postupku i utvrđuje rang-listu kandidata prema ukupnom broju ostvarenih bodova na pisanom testiranju i intervjuu.

Povjerenstvo dostavlja čelniku Upravnog odjela za komunalne djelatnosti i gospodarenje Grada Požege (u nastavku teksta: čelnik Upravnog odjela) izvješće o provedenom postupku koje potpisuju svi članovi Povjerenstva.

Čelnik Upravnog odjela donosi rješenje o prijmu u službu koje dostavlja svim kandidatima prijavljenim na natječaj.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu u službu.

Protiv rješenja o prijmu u službu dopuštena je žalba koja se podnosi Gradonačelniku Grada Požege, u roku petnaest dana od dana dostave rješenja o prijmu u službu.

V. Ova lista kandidata i poziv objavljuje se na službenoj internetskoj stranici Grada Požege ([www.pozega.hr](http://www.pozega.hr)) i na oglasnoj ploči Grada Požege.

PREDSJEDNICA POVJERENSTVA:

Klara Miličević, dipl.iur., v.r.

ČLANOVI POVJERENSTVA:

Ljiljana Bilen dipl.iur., v.r.

Jelena Vidović, dipl.oec., v.r.